grb2.bmp

REPUBLIKA HRVATSKA

ŽUPANIJA ISTARSKA

INDUSTRIJSKO - OBRTNIČKA ŠKOLA PULA

Rizzijeva 40, 52100 Pula

OIB: 21765234516; MB:0129364

Tel: 052/216-121; Faks: 052/216-124

E-mail:ios.pula@skole.hr

KLASA: 400-04/25-01/01

URBROJ: 2168-22-25-01

Pula, 30.01.2025. godine

Broj RKP-a: 17249

Razina: 31

Šifra djelatnosti: 8532

Razdjel: 000

Šifra grada/općine: 359

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2024. GODINE**

Industrijsko-obrtnička škola Pula osnovana je 1.9.1992. godine s ciljem srednjoškolskog obrazovanja učenika za stjecanje srednje stručne spreme. Sjedište škole je u Puli, Rizzijeva 40 a ravnatelj škole je Dragan Radovanović, dipl.ing. Škola je opremljena praktikumima, odnosno specijaliziranim učionicama za izvođenje nastave za industrijska i obrtnička zanimanja u oblasti strojarstva, elektrotehnike, graditeljstva i ostalih usluga. U školskoj godini 2024./2025. upisano je 257 učenik u 11 razrednih odjela. U Školi je zaposleno 37 radnika, jedan vanjski suradnik te dva pomoćnika u nastavi, od čega 11 radnika radi u nepunom radnom vremenu. Redovna i dopunska nastava se odvija u jutarnjoj smjeni dok se u popodnevnim satima prostorije Škole (učionice i sportska dvorana) iznajmljuju te se na taj način ostvaruju vlastiti prihodi. Nastava se izvodi prema nastavnim planovima i programima koje je donijelo Ministarstvo znanosti i obrazovanja, operativnom Godišnjem izvedbenom odgojno-obrazovnom planu i programu rada te Školskom kurikulumu za školsku godinu 2024./2025.

Poslovanje škole obavlja se temeljem Zakona o odgoju i obrazovanju u osnovnoj i srednjoj školi (NN 126/12-pročišćeni tekst; 94/13; 152/14; 07/17; 68/18; 97/19; 64/20; 151/22; 156/23), Zakona o lokalnoj i područnoj (regionalnoj) samoupravi (NN137/15; 123/17; 98/19; 144/20), Temeljnog kolektivnog ugovora za zaposlenike u javnim službama (NN 29/2024 od 11.3.2024.), Odluke IŽ o kriterijima, mjerilima i načinu financiranja decentraliziranih funkcija srednjih škola i učeničkih domova za 2024. od 12.6.2024., Zakona o ustanovama (NN 76/93, 29/97, 47/99, 35/08 i 127/19;111/18; 83/23), Zakona o proračunu (NN 87/08, 136/12, 15/15, 144/21), Zakona o fiskalnoj odgovornosti (NN 111/18; 83/23), Pravilnika o proračunskom računovodstvu i računskom planu (NN 37/22), Upute za izradu proračuna jedinica lokalne uprave i samouprave za razdoblje 2023.-2025.

Bilješke uz financijske izvještaje sastavila je Nevenka Kontošić, voditelj računovodstva.

**Bilješke uz obrazac OBVEZE**

**Šifra V001** – Stanje obveza 1. siječnja odnosi se na nedospjele obveze za plaću i putne troškove zaposlenima za prosinac 2023. godine te za obveze prema dobavljačima. Ostale tekuće obveze su za bolovanja prema HZZO te za obveze za porez i prirez temeljem konačnog obračuna.

**Šifra V006** – Stanje obveza na kraju izvještajnog razdoblja u odnosu na stanje prethodne godine sastoji se od slijedećih obveza:

|  |  |  |  |
| --- | --- | --- | --- |
| OPIS OBVEZA | Stanje obveza na dan 31.12.2023. | Stanje obveza na dan 31.12.2024. | Indeks u % |
| 231 za zaposlene | 69.117,67 | 81.719,26 | 118,2 |
| 232 za materijalne rashode | 7.392,50 | 6.126,47 | 82,9 |
| 234 za financijske rashode | 49,64 | 0,00 | 0,00 |
| 239 ostale tekuće obveze | 959,12 | 732,21 | 76,3 |
| 242 za nabavu nefincijske imovine | 0,00 | 76,59 | 0,00 |
| UKUPNO | 77.518,93 | 88.654,53 | 114,4 |

**Šifra V007** – Stanje dospjelih obveza kod kojih je prekoračenje do 60 dana, odnose se na materijalne rashode (104,75) i na obveze za nabavu nefinancijske imovine (48,59) a razlog je nepravovremen primitak računa dobavljača, odnosno, primitak nakon dospijeća plaćanja.

**Šifra V009** – Stanje nedospjelih obveza za rashode poslovanja u iznosu od 88.501,19 eura sačinjavaju obveze za zaposlene za isplatu plaće, naknada i po ugovoru o djelu za mjesec prosinac 2024. godine (82.575,37), naknade zaposlenima za prijevoz na posao i s posla (2.329,86), obveze prema dobavljačima za materijalne rashode (2.940,50), prema HZZO-u za naknade plaća za bolovanje zbog ozljede na radu i profesionalnih bolesti (542,80), te za povrat poreza i prireza u DP temeljem Godišnjeg obračuna poreza na dohodak i prireza porezu na dohodak (189,33).

**Bilješke uz obrazac PR-RAS**

**Šifra 6361 –** U proteklom izvještajnom razdoblju tekuće pomoći iz proračuna koji nam nije nadležan povećane su za 30% zato što je od 1.3.2024. godine došlo do znatnog povećanja plaća zaposenima te naknada i pomoći od Ministarstva znanosti, obrazovanja i mladih.

**Šifra 6362 –** Kapitalne pomoći koje su nam doznačene od MZOM-a za nabavku knjiga za lektiru povećane su za 23% zbog povećanog broja učenika u našoj školi.

**Šifra 638 –** u protekloj godini dobili smo sredstva za tri EU projekta od kojih su dva projekta "Budi spreman i kompetentan" i "Bolji uvijeti za učenje kroz rad" financirani iz Europskog socijalnog fonda u okviru programa Učinkoviti ljudski potencijali 2014.-2020. godine završili prethodne godine. Treći projekt, u sklopu ERASMUS+ "Nova iskustva za bolje radno mjesto", učenici su u pratnji profesora otputovati u Irsku o ovom obračunskom razdoblju. Dobivena sredstva od 19.195,15 eura odnose se na konačne isplate koje su nam odobrene po okončanju tih projekata.

**Šifra 661 –** Prihodi od prodaje proizvoda i robe te pruženih usluga smanjeni su u odnosu na prošlu godinu zbog znatno manjeg interesa za obrazovanje odraslih.

**Šifra 663 –** Donacije od fizičkih i pravnih osoba povećane su radi dobivene računalne opreme od Hrvatske akademske i istraživačke mreže - CARNET koje smo dobili tijekom 2019. i 2023. godine u e-Škole projektu, a od 27.3.2024. su u vlasništvu škole.

**Šifra 6711 –** Prihodi od Istarske županije za financiranje rashoda poslovanja povećani su za 10,9% zbog većeg broja učenika nego prijašnje godine ae zbog povećanja cijena na tržištu doznačena su nam veća sredstva i to po svim namjenama (za energente, prijevoz, osiguranje, zdravstvene preglede i dr.). Osim toga, od školske godine 2024/2025 za dva učenika koji imaju pravo na Pomoćnike u nastavi, IŽ doznačuje sredstva za njihove plaće i naknade.

**Šifra 6712 –** Prihodi od Istarske županije znatno su smanjeni jer su nam u proteklom razdoblju doznačili znatna sredstva za nabavu opreme budući da nam sredstva od EU projekta nisu bila dostatna.

**Šifra 31 –** Rashodi za zaposlene povećani su za 25,0% zato što se u ovom razdoblju djelatnicima isplatilo više sredstava na ime plaća zbog povećanja koeficijenata zaposlenicima i naknada - jubilarnih nagrada, pomoći za smrtni slučaj te otpremnine za odlazak u mirovinu. Također, ove godine je isplaćena i nagrada za uskršnje blagdane.

**Šifra 321** Naknade troškova zaposlenima su za 8,5% povećane jer se otputovalo u Irsku na dva tjedna temeljem EU projekta; povećana je i mjesečna svota naknade za prijevoz na posao i sa posla te se izvršilo plaćanje stručnog ispita domaru koji je rukovatelj centralnog grijanja.

**Šifra 322** – U ovoj godini troškovi za materijal i energiju smanjeni su za 25,1% zato što smo u proteklom razdoblju trebali nabaviti razni dodatni materijal za rad strojeva i uređaja koje smo dobili putem EU projekata. Također, energenti su smanjeni budući da su na krovu škole postavljeni solarni paneli u sklopu projekta "Dobra energija - solarna energija za zelenu tranziciju" čiji je nositelj Istarska županija a kojeg financiraju Island, Lihtenštajn i Norveška putem Financijskog mehanizma Europskog gospodarskog prostora (EGP) 2014-2021. uz nacionalno sufinanciranje RH.

**Šifra 324** – Naknada troškova osobama izvan radnog odnosa odnosi se na plaćanje temeljem EU projekta za troškove organizacije, smještaja i prijevoza 15 učenika u Irsku.

**Šifra 323** – Rashodi za usluge porasli su za 23,2%. Razlog tome je povećanje troškova prijevoza materijala i alata, nabavke novih trokrilnih ulaznih vratiju škole, zbog isplate za rad vanjskom suradniku koji radi u nastavi temeljem ugovora o djelu.

**Šifra 4** – U proteklom obračunskom razdoblju dobili smo sredstva za nabavu opreme od EU projekta, od Istarske županije te od vlastitih sredstava dok smo ove godine dobili sredstva najvećim dijelom od donacije CARNET-a.

**Šifra X678 do X006** – Višak prihoda i primitaka raspoloživ u slijedećem razdoblju iznosi 56.756,34 eura i sastoji se od manjka ostvarenog u razdoblju od 01.01.2024. do 31.12.2024. u iznosu od 5.667,80 eura i viška od predhodne godine 62.424,14 eura. Navedeni višak ostvaren je po slijedećim izvorima financiranja:

- od vlastitih prihoda višak u iznosu od 22.358,32 ostvaren je od obrazovanja odraslih i iznajmljivanja školskih prostorija, od neutrošenih sredstva EU projekata te od prodaje strojeva proteklog razdoblja.

- višak od 2.792,00 eura dobiven je od MZOM za nabavku dijagnostičkih instrumenata i knjiga za lektiru

- višak od 31.606,02 eura odnosi se na dva EU projekta za koje je prihod doznačen u 2024. a trošak će biti u narednom razdoblju I to za isplate zaposlenicima koji su radili na projektu te za nabavku materijala za CNC operatere

**Bilješke uz obrazac P-VRIO**

Tijekom 2023. godine nismo imali promjena u vrijednosti i obujmu imovine i obveza.

**Bilješke uz obrazac BIL**

**Šifra 11** - Novac na računu ostvaren je za 88,1% u odnosu na prijašnje razdoblje. Najvećim dijelom razlog tome su sredstva koja smo dobili u 2023. godini od ERASMUS+ projekta "Nova iskustva za bolje radno mjesto" a koja su utrošena u ovom obračunskom razdoblju.

**Šifra 129** - Ostala potraživanja ostvarena su za 56,8% u odnosu na prijašnje razdoblje. Razlog velikog smanjenja je taj što nemamo potraživanja po plaćenim ponudama a i HZZO je izvršio refundaciju naknade plaća za bolovanje iznad 42 dana.

**Šifra 16** - Na dan 31.1.2024. imamo potraživanja za prihode poslovanja od vlastite djelatnosti i to prema HEP-Opskrbi za uslugu isporučene i preuzete električne energije za razdoblje 4-10/2024.

**Šifra 19** - Rashodi budućih razdoblja na dan 31.12.2024. godine odnose se na isplatu plaća i naknada zaposlenima za prosinac 2024. Budući da je došlo do povećanja koeficijenata za plaću došlo je do povećanja od 21,9% u odnosu na stanje 1.siječnja.

**Šifra 231** - U odnosu na stanje 1. siječnja, obveze za zaposlene su povećane su za 18,2% zbog povećanja plaće za 12/2024. godine radi povećanja koeficijenata.

**Šifra 232** - Obveze za materijalne rashode su smanjenje a sastoje se od obaveza prema dobavljačima (2.940,50 eura) i to najvećim dijelom za energente za 12/2024., za naknadu zaposlenima za prijevoz na posao i sa posla (2.329,86 eura) te za isplatu temeljem ugovora o djelu vanjskom suradniku za 12/2024. u iznosu od 856,11 eura.

**Šifra 922** - Nakon konačnog obračuna prihoda i rashoda za 2024. godinu utvrđen je sveukupni višak prihoda u iznosu od 56.456,34 eura. Višak prihoda poslovanja smanjen je u odnosu na 1.1.2023. za 9,1% a smanjenje je i kod viška prihoda od nefinancijske imovine i to za 6,4%. Razlog smanjenju je taj što smo utrošili dobivena sredstva EU projekata iz 2023.

|  |  |  |  |
| --- | --- | --- | --- |
|  | Redovno poslovanje | Nefinancijska imovina | Konačni obračun |
| POČETNO STANJE 1.1.2024. | 48.082,91 | 14.341,23 | 62.424,14 |
| VIŠAK / MANJAK 2024. | 48.388,30 | -54.056,10 | -5.667,80 |
| UKUPNO | 96.471,21 | -39.714,87 | 56.756,34 |
| KOREKCIJA REZULTATA | -53.133,11 | 53.133,11 | 0,00 |
| UKUPNO 31.12.2024. | 43.338,10 | 13.418,24 | 56.756,34 |

**Šifra 991** - Izvanbilančni zapisi na dan 31.12.2024. godine smanjeni su u odnosu na 1.siječnja jer smo dobivenu opremu od CARNET-a u sklopu II. faze projekta e-Škole prenijeli u vlasništvo škole.

**Obvezne Bilješke uz bilancu**

Na dan 31.12.2024. godine nemamo sudskih sporova u tijeku niti poslovnih događaja vezano za ugovorne odnose i slično koji uz ispunjenje određenih uvjeta mogu postati obveza ili imovina.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | INDUSTRIJSKO-OBRTNIČKA ŠKOLA PULA | | | | | |  | | 21765234516 | | 17249 | | | PULA, RIZZIJEVA 40 | | | | |
|  | Naziv proračuna, proračunskog i izvanproračunskog korisnika | | | | | | | | OIB | | RKP BROJ | | | Adresa | | | | |
|  | **Tablica 1: Popis ugovornih obveza** | | | | | | | | | | | | | | | | | |
| **Red. br.** | **Datum izdavanja/ primanja jamstva** | | **Instrument osiguranja** | | **Iznos danog/primljenog jamstva** | | **Primatelj/ davatelj jamstva** | | | **Namjena** | **Dokument** | | | **Rok važenja** | | | **Napomena** | |
| **-** | **-** | | **-** | | **-** | | **-** | | | **-** | **-** | | | **-** | | | **-** | |
| **-** | - | | - | | - | | - | | | - | - | | | - | | | - | |
| **UKUPNO** | | | | | **-** | | **-** | | | **-** | **-** | | |  | | | | |
|  | | **Tablica 2: Popis sudskih sporova** | | | | | | |  |  | | | |  | |  | | |  | |
| **Red.**  **br.** | | **Tuženik** | **Tužitelj** | | | | **Sažeti opis prirode spora** | | **Iznos glavnice** | **Procjena financijskog učinka** | | | **Procijenjeno vrijeme odljeva ili priljeva sredstava** | | | | **Početak sudskog spora** | | **Napomena** | |
| **1** | | **2** | **3** | |  | | **4** | | **5** | **6** | | |  | | | |  | | **7=4+5-6** | |
| **1** | | - | - | | - | | - | | - | - | | | - | | | | - | | - | |
|  | |  |  | |  | |  | |  |  | | |  | | | |  | |  | |
|  | |  |  | |  | |  | |  |  | | |  | | | |  | |  | |
| **2** | | - | - | | - | | - | | - | - | | | - | | | | - | | - | |
|  | |  |  | |  | |  | |  |  | | |  | | | |  | |  | |
|  | |  |  | |  | |  | |  |  | | |  | | | |  | |  | |

**Bilješke uz obrazac RAS-funkcijski**

**Šifra 09 -** Ukupni rashodi ostvareni u tekućoj godini povećani su u odnosu na prethodnu godinu za 7,1% iz više razloga.

Kod rashoda poslovanja došlo je do povećanja od 25,0% za rashode za zaposlene zbog nove Uredbu o nazivima radnih mjesta, uvjetima za raspored i koeficijentima za obračun plaće u javnim službama koja je stupila na snagu 1. ožujaka 2024. godine i temeljem koje je došlo do povećanja koeficijenata. Materijalni rashodi su povećani za 24,9% radi porasta cijena roba i usluga. Međutim, najveće povećanje je nastalo kod naknade troškova osobama izvan radnog odnosa budući da su učenici u pratnji profesora temeljem ERASMUS+ projekta "Nova iskustva za bolje radno mjesto" otputovali u Irsku na dva tjedna.

Veliko i značajno smanjenje odnosi se na rashode za nabavu nefinancijske imovine budući da smo u proteklom razdoblju dobili opremu u sklopu EU projekta "Bolji uvijeti za učenje kroz rad - Unaprjeđenje infrastrukture Strukovne škole Vice Vlatkovića - regionalnog centra kompetentnosti u sektoru strojarstva".

U Puli, 30. 01. 2025.

Telefon za kontakt: 052/216-121

Osoba za kontaktiranje Odgovorna osoba

Nevenka Kontošić Dragan Radovanović, dipl.ing.